สวัสดีคะ รู้สึกเหมือนเป็นฝีที่อวัยวะเพศ ไม่แน่ใจว่าเป็นฝีหรืออะไร ต้องทำยังไงคะ อันตรายมากมั้ย
สวัสดีค่ะ การวินิจฉัยที่เป็นไปได้- มีการอุดตันและติดเชื้อของต่อมตรงบริเวณอวัยวะเพศ ชื่อต่อมบาร์โทลิน ทำให้เกิดเป็นก้อนปวด บวม แดง อาจมีหนองคั่งข้างใน ลักษณะคล้ายฝี- ฝีที่บริเวณอวัยวะเพศ เป็นตุ่มหนองขนาดค่อนข้างใหญ่ กดเจ็บ ปวด บวม มีไข้- เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ- ตุ่มแพ้จากการสัมผัส อาจจะคันด้วยได้- รูขุมขนอักเสบ ร่วมกับมีติดเชื้อทำให้มีลักษณะเป็นตุ่มหนอง- หูดเช่นหูดหงอนไก่ หูดข้าวสุกหหากเป็นก้อนขนาดใหญ่ ปวด บวมมาก ลักษณะคล้ายฝี ควรไปพบสูตินรีแพทย์เพื่อตรวจเพิ่มเติมและรักษา อาจต้องได้รับยาฆ่าเชื้อและกรีดระบายหนองการดูแลตัวเองเบื้องต้น ใช้น้ำเปล่าสะอาดล้างได้ ไม่เอาสบู่ถูโดยตรง ไม่สวนล้างช่องคลอด รักษาความสะอาดไม่ให้อับชื้น งดการมีเพศสัมพันธ์ ยังไม่เอายาอะไรมาทาเอง ไม่เอามือไปบีบหรือแกะที่บริเวณที่เป็นก้อนฝี